16.6.2023
ET
Euroopa Liidu Teataja
C 214/17 Kolmapäev, 18. jaanuar 2023
C. arvestades, et videomängudel on arvutiprogrammidega võrreldes ainulaadne loominguline väärtus, nagu on tunnistanud Euroopa Kohus (17), ning neid kaitstakse direktiiviga 2009/24/EÜ (18) arvutiprogrammide õiguskaitse kohta ja direktiiviga 2001/29/EÜ (19) autoriõiguse ja sellega kaasnevate õiguste teatavate aspektide ühtlustamise kohta infoühiskonnas, millel põhineb väärtusahel;
D. arvestades, et hoolimata oma kesksest rollist Euroopa kultuuri- ja loomemajanduse ökosüsteemis on poliitikakujunda­ jad videomängusektori endiselt tähelepanuta jätnud võrreldes ülejäänud meediatööstusega, eelkõige filmide ja muude audiovisuaalsete toodetega, mis saavad üldiselt rohkem rahalisi vahendeid ja mida kasutatakse videomängude reguleerimise ja poliitika kujundamise mudelina, kuigi see lähenemisviis ei arvesta nende erinevusi;
E. arvestades, et Euroopa videomängude tööstus koosneb peamiselt väikestest ja keskmise suurusega ettevõtjatest (VKEd) ja idufirmadest, kes täidavad selle sektori innovatsioonis ja kasvus olulist rolli (20);
F. arvestades, et videomängusektoril on täielik väärtusahel, mis põhineb innovatsioonil ja loovusel ning ühendab laia valikut oskusi ja oskusteavet; arvestades, et veebipõhiste videomängude sektori tehnoloogiline areng muutub üha olulisemaks ning kandub üle teistesse sektoritesse ja tööstusharudesse, nagu ehitus, kujundus, jaemüük, haridus, turundus, virtuaalreaalsus/liitreaalsus ja internetikaubandus;
G. arvestades, et mõned sektoris tegutsevad ettevõtted kasutavad alaealiste ja väikeste laste loodud sisu; arvestades, et tuleks kehtestada meetmed, et kaitsta alaealisi ja väikeseid lapsi veebipõhiste mängude sisu loojatena kaubanduslikul eesmärgil kasutamise eest (21);
H. arvestades, et videomängud on lisaks muudele meelelahutustegevustele Euroopas üks populaarsemaid meelelahu­ tusvorme – Eurobaromeetri 2019. aasta uuringus leiti, et 27 % eurooplastest mängib veebipõhiseid mänge vähemalt korra kuus, võrreldes 48 %-ga, kes voogesitavad muusikat, ja 47 %-ga, kes vaatavad veebiplatvormidel filme või telesaateid;
I.
arvestades, et veebipõhiste mängude toimimine sõltub ühenduvusest, mis võimaldab pakkuda stabiilset ja kõrgel tasemel kogemust; arvestades, et eurooplaste rahulolu oma internetiühenduse üles- ja allalaadimiskiirusega on Euroopas erinev, ulatudes mõnes liikmesriigis 90 %-ni ja teistes ainult 65 %-ni (22); arvestades, et maapiirkondades on rahulolematus internetiühendusega 30 % suurem kui linnapiirkondades;
J.
arvestades, et veebipõhiseid videomänge saab mängida paljudes eri seadmetes ning nende kasutamiseks on mitmeid funktsioone, kujundusvalikuid ja mehhanisme, nagu mitme mängijaga mängu võimalus, reaalajas toimivad häälvestlussüsteemid, internetiostud, liitreaalsus, virtuaalreaalsus, tasuta või tasuline allalaaditav sisu, tellimused või aardelaekad (loot boxes), mis võivad kujundada mängijate mängukogemust; arvestades, et mõned videomängud ei võimalda teiste mängijatega internetis suhtlemist; arvestades, et teiste mängijatega suhtlemise keelamiseks on olemas vanemliku kontrolli vahendid;
K. arvestades, et nn aardelaekad, mis sisaldavad näilikult juhuslikke esemeid, on tavaliselt mängu kaudu kättesaadavad ja nende eest saab maksta päris rahaga; arvestades, et neid võidakse müüa, kasutades mängukujundusi, mida tuntakse eksitavate mustritena ning millel võivad olla negatiivsed psühholoogilised ja rahalised tagajärjed soovimatute või kontrollimatute ostude näol, eriti alaealiste ja väikeste laste puhul; arvestades, et Madalmaades on käimas kohtuasi aardelaegaste suhtes kohaldatavate meetmete kohta; arvestades, et ka Slovakkia uurib, milliseid asjakohaseid meetmeid
(17) (18) (19) (20) (21) (22)
Euroopa Kohtu 23. jaanuari 2014. aasta otsus kohtuasjas C-355/12, Nintendo Co. Ltd jt vs. PC Box Srl ja 9Net Srl., ECLI:EU:C:1988:25.
Euroopa Parlamendi ja nõukogu 23. aprilli 2009. aasta direktiiv 2009/24/EÜ arvutiprogrammide õiguskaitse kohta (ELT L 111, 5.5.2009, lk 16).
Euroopa Parlamendi ja nõukogu 22. mai 2001. aasta direktiiv 2001/29/EÜ autoriõiguse ja sellega kaasnevate õiguste teatavate aspektide ühtlustamise kohta infoühiskonnas (EÜT L 167, 22.6.2001, lk 10).
Euroopa Komisjon, „The value of European video games society“ (Euroopa videomängude kogukonna väärtus), 30. mai 2022.
Parker, S., „The trouble with Roblox, the video game empire built on child labour“ (Robloxi probleem – lapstööjõule üles ehitatud videomängude impeerium), The Guardian, 9. jaanuar 2022.
Kantar Euroopa Komisjoni taotlusel, „Eurobaromeetri eriuuring – Aruanne – E-side ühtsel turul“, juuni 2021.